[ca] L'èxit del primer atac ha estat detectat com un factor que contribueix a la victòria en el voleibol modern. La figura del col·locador, com a responsable de la seva decisió, ha estat àmpliament estudiada. Les investigacions sobre la col·locació s'han centrat, fonamentalment, en la seva distribució i en la qualitat de la passada, i més recentment alguns treballs han abordat la relació entre l'àrea de col·locació i la disponibilitat del primer temps. Amb la voluntat d'evolucionar aquestes anàlisi, els objectius d'aquesta recerca van ser descriure els desplaçaments dels col·locadors d'alt nivell de les categories masculina i femenina, així com valorar els efectes de la rotació, de la distància recorreguda i de la direcció del desplaçament previ a la col·locació sobre el rendiment del primer atac i la seva construcció. Els resultats no van evidenciar cap efecte de la rotació, ni de les diferents localitzacions dels col·locadors a cada una d'elles, sobre el rendiment del primer atac. Tanmateix, sí que es van observar algunes adaptacions del desplaçament previ a la passada, en funció de la rotació i de la trajectòria del servei. En categoria masculina, tampoc es va detectar cap associació entre la distància recorreguda, ni la direcció del desplaçament previ a la col·locació, i l'èxit del primer atac. Per contra, les distàncies recorregudes i algunes direccions del desplaçament previ a la passada sí van aparèixer com a restriccions limitadores de la disponibilitat del primer temps, a la vegada que aquest es va mostrar associat a l'èxit del primer atac. En conclusió, aquests resultats van apuntar, aparentment, a que el rendiment dels col·locadors no es va veure afectat per les restriccions del joc, mentre que les col·locadores sí van semblar evidenciar limitacions del rendiment fruit dels seus efectes.

[en] The first attack success has been detected as one of the factors that has a key contribution to the victory in modern volleyball. The setter, as responsible for this decision, has been studied broadly. The research about the set has mainly focused on the pass quality and distribution, and recently there have been several investigations on the relation between the setting area and the availability of the first tempo attack. Taking this into account, the goals of this research were to describe the displacements of the high-level setters (men and women) and to assess the effect of the rotation, the travelled distance, and the direction of the run before the set on the performance of the first attack and its construction. The results didn't show any effect of the rotations and the location of the setters in each one of them on the first attack performance. Despite this fact, several adaptations of the run before the set were observed, depending on the rotation and the service trajectory. In men's category, no association between the first attack success and the travelled distance nor the direction of the run before the set was detected. On the contrary, travelled distance and some directions of the setters' run before the set appeared to be constraints that limited the first tempo attack availability in women's category and, simultaneously, this last aspect seemed to be related with the first attack success. In conclusion, these results suggest that, apparently, the performance of the men setters was not affected by game related constraints. Women setters' performance, on the other hand, seemed to be limited by some of these constraints.